CELEX: 31993D0583
Language: ro
Date: 1993-07-28 00:00:00
Title: Decizia Comisiei din 28 iulie 1993 de stabilire a listei de produse prevăzute la articolul 8 din Regulamentul (CEE) nr. 339/93 al Consiliului

13/Volumul 13
            
            
               RO
            
            
               Jurnalul Ofícial al Uniunii Europene
            
            
               98
            
         31993D0583
   
               L 279/39
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 28 iulie 1993
   de stabilire a listei de produse prevăzute la articolul 8 din Regulamentul (CEE) nr. 339/93 al Consiliului
   (93/583/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 339/93 al Consiliului din 8 februarie 1993 privind controalele de conformitate cu normele aplicabile în materie de siguranță a produselor, în special articolul 8 (1),
   întrucât Regulamentul (CEE) nr. 339/93 dispune că va fi întocmită de către Comisie o listă a produselor incluse cu precădere în domeniul de aplicare a articolului 2 liniuța a doua, în conformitate cu procedura menționată la articolul 9;
   întrucât această listă trebuie întocmită și actualizată pe baza experienței și a normelor privind siguranța produsului și în cadrul normelor comunitare;
   întrucât a reieșit din lucrările pregătitoare referitoare la regulamentul respectiv și din cele referitoare la eliminarea controalelor la frontierele interne că statele membre acordă o deosebită atenție jucăriilor, produselor medicamentoase și produselor alimentare în cadrul controalelor de conformitate cu normele privind siguranța produselor;
   întrucât jucăriile sunt produse care se adresează unei categorii deosebit de vulnerabile de consumatori, care, luând în considerare comportamentul normal al copiilor, nu manifestă „precauțiile obișnuite” manifestate de consumatorii adulți;
   întrucât produsele medicamentoase și produsele alimentare sunt categorii de produse al căror consum influențează în modul cel mai direct sănătatea consumatorilor;
   întrucât este necesar prin urmare ca jucăriile, produsele medicamentoase și produsele alimentare să fie incluse pe lista de produse incluse cu precădere în domeniul de aplicare a articolului 2 liniuța a doua din Regulamentul (CEE) nr. 339/93;
   întrucât măsurile prevăzute prin prezenta decizie corespund avizului comitetului menționat la articolul 9 din regulamentul menționat,
   ADOPTĂ PREZENTA DECIZIE:
   Articolul 1
   Lista produselor care intră cu precădere sub incidența articolului 2 liniuța a doua din Regulamentul (CEE) nr. 339/93 cuprinde următoarele categorii de produse:
   
               —
            
            
               jucării;
            
         
               —
            
            
               produsele medicamentoase pentru uz uman;
            
         
               —
            
            
               produsele medicamentoase pentru uz veterinar;
            
         
               —
            
            
               produse alimentare
            
         reglementate de normele comunitare ale căror principale dispoziții sunt menționate, în scop informativ, în anexa la prezenta decizie.
   Articolul 2
   În termen de o lună de la notificare, statele membre informează Comisia cu privire la dispozițiile pe care le-a adoptat în aplicarea prezentei decizii.
   Comisia notifică celorlalte state membre aceste dispoziții.
   Articolul 3
   Prezenta decizie se adresează statelor membre.
   
      Adoptată la Bruxelles, la 28 iulie 1993.
      
         
            Pentru Comisie
         
         Raniero VANNI D'ARCHIRAFI
         
         
            Membru al Comisiei
         
      
   
   
      (1)  JO L 40, 17.2.1993, p. 1.
   ANEXĂ
   NORMELE COMUNITARE MENȚIONATE LA ARTICOLUL 1
   Jucării: Directiva 88/378/CEE (1) a Consiliului
   Puncte principale:
   Jucăriile care intră sub incidența prezentei decizii sunt definite la articolul 1 din Directiva 88/378/CEE privind apropierea legislațiilor statelor membre referitoare la siguranța jucăriilor: anexa I la directiva menționată enumeră acele produse care nu sunt considerate jucării în înțelesul directivei.
   Normele comunitare dispun ca jucăriile sau ambalajul lor să poarte marca „CE”, conform articolului 11 din Directiva 88/378/CEE.
   Având în vedere faptul că directiva se aplică jucăriilor care urmează să fie introduse pe piață ca atare, marcajul CE este cerut numai pentru:
   
               —
            
            
               produse finite care
            
         
               —
            
            
               sunt prezentate într-un mod (ambalaj, marcaj, etichetă) care arată că ele urmează să fie introduse pe piață fără vreo altă prelucrare viitoare.
            
         Produse medicamentoase: Directivele 75/319/CEE (2) și 81/851/CEE (3) ale Consiliului
   Puncte principale:
   În ceea ce privește produsele medicamentoase de uz uman, articolul 16 din Directiva 75/319/CEE modificată dispune că „statele membre iau toate măsurile necesare pentru a se asigura ca fabricarea produselor medicamentoase brevetate să se facă numai cu autorizație (…)” și adaugă că autorizația „este necesară și pentru importurile efectuate de un stat membru din terțe țări”.
   Articolul 24 din Directiva 81/851/CEE modificată cuprinde dispoziții similare pentru produsele medicamentoase de uz veterinar.
   Eliberarea autorizației depinde de capacitatea și obligația fabricantului și a importatorului de a efectua o serie de analize pentru a se asigura că produsele importate sunt conforme cu normele de comercializare.
   Având în vedere că sistemul de autorizare impune analiza tuturor produselor medicamentoase importate, autoritățile vamale pot, în general, să limiteze controlul acestor produse la controlul autorizației menționate (în temeiul directivelor 75/319/CEE și 81/851/CEE).
   Produse alimentare: Directiva 79/112/CEE (4) a Consiliului
   Puncte principale:
   Articolul 11 din Directiva 79/112/CEE modificată privind etichetele, prezentarea și reclama produselor alimentare dispune în mod special ca ambalajul exterior al produselor alimentare pre-ambalate comercializate înainte de a fi vândute consumatorului final sau care sunt destinate restaurantelor, spitalelor și altor unități de deservire asemănătoare trebuie să prezinte cel puțin specificațiile prevăzute la articolul 3 alineatul (1) primul, al patrulea și al șaselea paragraf și, acolo unde este cazul, la articolul 9a. Specificațiile obligatorii sunt: denumirea sub care este vândut produsul, data minimă de valabilitate sau, la produsele cu grad mare de perisabilitate, data precedată de cuvintele „a se folosi înainte de” urmată de descrierea condițiilor de păstrare, numele sau numele firmei și adresa fabricantului sau entității care asigură ambalarea sau a vânzătorului stabilit în cadrul Comunității.
   Alte specificații menționate pe etichetă prevăzute prin Directiva 79/112/CEE pot apărea numai pe documentele comerciale care fie însoțesc produsele alimentare, fie sunt trimise înainte sau în același timp cu marfa.
   Prezența cerințelor minime privind numele, data, numele sau numele firmei fabricantului, entității care asigură ambalarea sau vânzătorului stabilit în cadrul Comunității este esențială pentru a se asigura că produsul prezentat consumatorului final are eticheta conformă cu Directiva 79/112/CEE, care are drept scop protecția și informarea consumatorilor.
   Controlul efectuat de autoritățile vamale privind existența acestor date obligatorii se poate rezuma la următoarele:
   
               —
            
            
               ar trebui să țină seama de dispozițiile Directivei 79/112/CEE, în special cele referitoare la denumirea produsului, data și numele persoanei care răspunde de comercializarea produsului, și de excepțiile prevăzute [de ex. articolul 9 alineatul (6) privind renunțarea la cerința privind data];
            
         
               —
            
            
               controalele ar trebui să vizeze numai produsele preambalate destinate consumatorului final [nu este necesar ca un „produs alimentar preambalat” în înțelesul definit la articolul 1 alineatul (3) litera (b) să prezinte pe etichetă toate informațiile prevăzute prin Directiva 79/112/CEE atunci când specificațiile minime obligatorii susmenționate apar pe ambalajul exterior].
            
         
      (1)  JO L 187, 16.7.1988, p. 1.
   
      (2)  JO L 147, 9.6.1975, p. 13.
   
      (3)  JO L 317, 6.11.1981, p. 1.
   
      (4)  JO L 33, 8.2.1979, p. 1.